RFA veroordeel aanvalle op vragmotors | Netwerk24
Deur Dennis Delport 21 November 2020 10:57
Die Road Freight Association (RFA) het aanvalle op vragmotors ten sterkste veroordeel nadat verskeie vragmotors Donderdagnag met brandbomme bestook en aan die brand gesteek is.
"Die aanvalle stel die lewens van vragmotorbestuurders in gevaar," sê Gavin Kelly, uitvoerende hoofbeampte van die RFA.
Minstens nege vragmotors is Donderdagaand naby Heidelberg met petrolbomme bestook.
"Voorlopige verslae dui daarop dat 'n wit Toyota Quantum en 'n swart Volkswagen die pad versper het. Die vragmotors het gebrand nadat dit glo met petrolbomme bestook is."
Hy se^ sewe vragmotors is op die N3 tussen Heidelberg en Vosloorus aan die brand gesteek en twee vragmotors is op die R103 aan die brand gesteek.
"Die motief vir die aanvalle kan nie op die oomblik bevestig word nie," se^ Masondo.
"Voorlopige verslae dui daarop dat die aanvallers in 'n Toyota Quantum en 'n Volkswagen gery het," se^ Masondo.
Die polisie het teen Vrydagmiddag nog nie gereageer op navrae oor wat met die vragmotorbestuurders gebeur het nie.
Kelly sê daar is meer agter die aanvalle as net die ongelukkigheid oor buitelandse drywers in die Suid-Afrikaanse bedryf.
"Die aanvalle word gekoördineer deur misdadigers wat die land omver wil gooi," se^ Kelly.
Hy het 'n beroep gedoen op pres. Cyril Ramaphosa, asook die polisie om by dié logistieke bedryf in te gryp en om skuldiges vas te trek.